|  |  |
| --- | --- |
| **Μέσω Επίδοσης**    **ΑΝΕΥ ΒΛΑΒΗΣ ΚΑΙ ΜΕ ΕΠΙΦΥΛΑΞΗ ΔΙΚΑΙΩΜΑΤΩΝ** | **ΚΑΤΕΠΕΙΓΟΝ** |
|  |  |
| [Όνομα Γονέα/ων]  Διεύθυνση:  Τηλέφωνο:  Ηλ. Διεύθυνση: | [Πόλη], [ημερομηνία] |

Προς:

- Εκπαιδευτή μαθήματος Σεξουαλικής Διαπαιδαγώγησης κ

- Διευθυντή Σχολείου , κ

**ΑΡΝΗΣΗ ΣΥΝΑΙΝΕΣΗΣ και / ή εκ του Νόμου ΠΡΟΕΙΔΟΠΟΙΗΣΗ σε Σχέση με Ανήλικο Τέκνο**

Κύριε/κυρία,

**ΘΕΜΑ: Απαγόρευση Συμμετοχής του Τέκνου μας στο Μάθημα Σεξουαλικής Διαπαιδαγώγησης**

Με την παρούσα, εγώ ο και/ή η , γονείς / κηδεμόνες του/της μαθητή/μαθήτριας του Τμήματος σας ενημερώνουμε επίσημα ότι **δεν συγκατατιθέμεθα** στην παρακολούθηση από το ανήλικο τέκνο μαςοποιουδήποτε μαθήματος σεξουαλικής διαπαιδαγώγησης ή άλλου μαθήματος με παρόμοιο περιεχόμενο, καθώς επίσης **αντιτιθέμεθα** σε οποιαδήποτε προτροπή, ενημέρωση ή καθοδήγηση του παιδιού μας από εσάς ή το προσωπικό του σχολείου σας ή άλλου δημόσιου λειτουργού για να παρακολουθήσει τέτοιο/α μάθημα/τα. Το ανήλικο τέκνο μας **ΔΕΝ ΘΑ ΠΑΡΑΚΟΛΟΥΘΗΣΕΙ** οποιοδήποτε μάθημα σεξουαλικής διαπαιδαγώγησης, χωρίς την προγενέστερη γραπτή έγκριση μας**.**

Σε περίπτωση που το ανήλικο τέκνο μας, μας αναφέρει οτιδήποτε για το οποίο εμείς ως γονείς δεν έχουμε δώσει την προηγούμενη γραπτή μας έγκριση ή συναίνεσή, ως πιο πάνω, τότε επιφυλάσσουμε όλα τα δικαιώματά μας για προστασία των έννομων συμφερόντων, της σωματικής και της ψυχικής υγείας του παιδιού μας, όπως εμείς ως γονείς και/ή κηδεμόνες κρίνουμε πρέπον και ορθό, και προειδοποιούμε, δια της παρούσης, ότι θα κινηθούμε τόσο ποινικά όσο και αστικά κατά παντός υπευθύνου, περιλαμβανομένης της διεύθυνσης του σχολείου, εσάς προσωπικά και όλων όσων ατομικά θα έχουν λάβει μέρος και/ή θα έχουν μετέχει με οποιοδήποτε τρόπο σε κάτι το οποίο αντιστρατεύεται στη βούληση μας ως γονείς και κηδεμόνες του/των ανήλικου/ων τέκνων μας.

Λεχθέντων των ως άνω, και αφότου λάβαμε σχετική νομική συμβουλή από τους δικηγόρους μας, σας εφιστούμε την προσοχή στα κάτωθι:

* **Περί Σχέσεων Γονέων και Τέκνων Νόμος (Ν. 216/1990), Άρθρο 5**
  + 5.-(1)(α) Η μέριμνα για το ανήλικο τέκνο (“γονική μέριμνα”) είναι καθήκον και δικαίωμα των γονέων οι οποίοι το ασκούν από κοινού.
  + (β) Η γονική μέριμνα περιλαμβάνει τον προσδιορισμό του ονόματος, την επιμέλεια του προσώπου, τη διοίκηση της περιουσίας και την εκπροσώπηση του τέκνου σε κάθε υπόθεση ή δικαιοπραξία που αφορούν το πρόσωπο ή την περιουσία του.
  + Η ΓΟΝΙΚΗ ΜΕΡΙΜΝΑ ασκείται από τους γονείς και/ή κηδεμόνες του τέκνου. Δεν μπορεί να υπάρξει οποιαδήποτε μορφή επέμβασης ή παραβίασης της νομικής και νομοθετικής αρχής.
* **Περί της Σύμβασης για την Προστασία των Δικαιωμάτων και της Αξιοπρέπειας του Ανθρώπου σε σχέση με τη Βιολογία και την Ιατρική Νόμο του 2001 (Σύμβαση του Οβιέδο) - Κεφάλαιο II – Συγκατάθεση**
  + **Άρθρο 5 - Γενικός κανόνας:** “Επέμβαση στο πεδίο της υγείας δύναται να διεξάγεται μόνο μετά την ελεύθερη και ενημερωμένη συγκατάθεση του ενδιαφερόμενου προσώπου. Κατάλληλες πληροφορίες δίδονται από προηγουμένως στο πρόσωπο αυτό σχετικά με το σκοπό και τη φύση της επέμβασης καθώς επίσης για τις συνέπειες και τους κινδύνους της. Το ενδιαφερόμενο πρόσωπο δύναται κατά οποιοδήποτε χρόνο να αποσύρει ελεύθερα τη συγκατάθεση του.”
  + Σημ.: Το άρθρο δεν αναφέρεται συγκεκριμένα στη «σωματική υγεία», αλλά αναφέρεται γενικά «στο πεδίο της υγείας», συμπεριλαμβανομένου της «ψυχικής υγεία», η οποία δύναται να επηρεαστεί από τη διδασκαλία του μαθήματος (ή μαθημάτων) με περιεχόμενο σεξουαλικής διαπαιδαγώγησης.
* **Άρθρο 6 - Προστασία προσώπων που δε δύνανται να δώσουν συγκατάθεση:** 
  + (2) “Όπου, σύμφωνα με το νόμο, ανήλικος δεν έχει την ικανότητα να συγκατατεθεί σε επέμβαση, η επέμβαση δύναται να διεξαχθεί μόνο με την εξουσιοδότηση του αντιπροσώπου του ή του αντιπροσώπου της ή αρχής ή προσώπου ή σώματος που προνοείται από το νόμο.”
  + Σημ.: Βάσει των ανωτέρω, είναι εμφανέστατο πως η υποχρεωτική διδασκαλία του μαθήματος σεξουαλικής διαπαιδαγώγησης ή οποιουδήποτε άλλου μαθήματος με ανάλογο περιεχόμενο, εμπίπτει στην έννοια της “επέμβασης στο πεδίο της υγείας” όπως αυτή αναγράφεται και επεξηγείται στη Σύμβαση του Οβιέδο.
* **Άρθρα 1, 2, 3, 4, 7, 10, 20 και 22 του Χάρτη Θεμελιωδών Δικαιωμάτων της Ευρωπαϊκής Ένωσης**.
* **Άρθρο 2 του (Πρώτου) Πρόσθετου Πρωτοκόλλου της Ευρωπαϊκής Σύμβασης για την Προάσπιση των Δικαιωμάτων του Ανθρώπου και των Θεμελιωδών Ελευθεριών**.
* Σημ.: Όλα δε τα προαναφερόμενα συνάδουν πλήρως με το Σύνταγμα της Κυπριακής Δημοκρατίας.
* **“Γνωμάτευση για τη συνταγματικότητα της πρότασης νόμου που προβλέπει για την ολιστική σεξουαλική διαπαιδαγώγηση” της Νομικής Υπηρεσίας με αρ. φακ. Γ.Ε.50/Ν.37/2019**, προτού δημοσιευθεί ο περί της Ολιστικής Σεξουαλικής Διαπαιδαγώγησης Νόμος του 2022, Ν.205(Ι)/2022 βάσει της οποίας καθίστατο αντισυνταγματική η ίδια η πρόταση νόμου ένεκα ακριβώς της επέμβασης της Νομοθετικής Εξουσίας στο ρόλο της Εκτελεστικής.
* Σημ.: Στη βάση των πιο πάνω, το πλαίσιο της ολιστικής σεξουαλικής διαπαιδαγώγησης είναι παράνομο ως αντισυνταγματικό, όλοι δε οι φορείς, συμπεριλαμβανομένων ατομικά των όσων διαδραματίζουν τον παραμικρό ρόλο, είτε πρόκειται για λήψη αποφάσεων, διδασκαλία υλικού, διευθυντών σχολείων, εκπαιδευτικών και/ή άλλως πως, θα καθίστανται συνένοχοι σε συνωμοσία προς παραβίαση θεμελιωδών ανθρωπίνων δικαιωμάτων, τόσο των παιδιών, όσο και των γονέων. Με κάθε σεβασμό, πρέπει να συνειδητοποιήσουν όλοι οι αρμόδιοι, ότι η πρώτη κατοικία των παιδιών μας είναι το ίδιο τους το σώμα, και ως η κατοικία τους, θα πρέπει να μείνει απαραβίαστη.

Καταληκτικά σας εφιστούμε την προσοχή σας στην δική σας προσωπική ευθύνη:

**Σε περίπτωση που προτρέψετε το παιδί μας ή του επιτρέψετε να παρακολουθήσει οποιοδήποτε μάθημα με περιεχόμενο σεξουαλικής διαπαιδαγώγησης χωρίς να έχετε εξασφαλίσει την πρότερη γραπτή μας συγκατάθεσή ως γονείς και κηδεμόνες του, ενδέχεται σοβαρά να προκύπτει διάπραξη ποινικών αδικημάτων ατομικά από κάθε εμπλεκόμενο πρόσωπο και να είστε βέβαιοι ότι θα καταγγελθείτε στην Αστυνομία και θα εγερθούν επίσης ποινικές διαδικασίες εναντίον σας.**

Περαιτέρω, σε περίπτωση που είτε η Διεύθυνση ή/και το προσωπικό ή/και οι εκπαιδευτικοί του σχολείου με τη συμπεριφορά τους παραβιάσουν οποιοδήποτε από τα παραπάνω δικαιώματά μας, ή/και υποβάλουν το παιδί μου ή/και επιτρέψουν να υποστεί το παιδί μου οποιασδήποτε μορφής διάκριση ή/και εκφοβισμό ή ψυχαναγκασμό (bullying) ένεκα της άρνησης παρακολούθησης του/των ανωτέρω μαθήματος/ων, σας καθιστώ υπεύθυνους και θα λάβω εναντίον σας νομικά και δικαστικά μέτρα.

Η παρούσα σας επιδίδεται δυνάμει του Άρθρου 35 του Συντάγματος για τη διασφάλιση των ανθρωπίνων δικαιωμάτων μας ως γονείς αλλά και του/των ίδιου/ίδιων του/των παιδιού/παιδιών μας.

Με εκτίμηση,

|  |  |
| --- | --- |
|  |  |
| [Ονοματεπώνυμο μητέρας ολογράφως] | [Ονοματεπώνυμο πατέρα ολογράφως] |
| [Αρ. Ταυτότητας ή Διαβατηρίου]: | [Αρ. Ταυτότητας ή Διαβατηρίου]: |

* Όπου σε αυτό το έγγραφο τυχόν χρησιμοποιείται α΄ πρόσωπο ενικού για τον ένα γονέα, εξυπακούεται ότι ισχύει και αφορά και τους δύο γονείς.
* Το παρόν έγγραφο ισχύει και για τις μονογονεϊκές οικογένειες, ή /και όπου την αποκλειστική κηδεμονία και μέριμνα την έχει με διάταγμα δικαστηρίου ο ένας γονέας.